Z  A  P  I  S  N  I  K

sa 11. sjednice  Vijeća Mjesnog odbora „Andrija Medulić“ održane u ponedjeljak, 28.03. 2022. u 15,00 sati u prostorijama MO “Andrija Medulić”, Medulićeva 30.

NAZOČNI ČLANOVI VIJEĆA: Davor Sirovica, Neda Janovski, Jasmina Zagrajski Vukelić, Lucija Bubrić.

NENAZOČNI ČLANOVI VIJEĆA: Zlatko Hasanbegović

AD.1.  Izvještaj o radu VMO „Andrija Medulić“ za 2021.


Vijeće MO “Andrija Medulić” jednoglasno je prihvatilo Izvještaj o radu VMO “Andrija Medulić” za 2021. godinu.

IZVJEŠTAJ O RADU
Vijeća Mjesnog odbora „Andrija Medulić" za 2021. godinu
UVODNE NAPOMENE:
Vijeće mjesnog odbora “Andrija Medulić“ djeluje i radi od svoje konstituirajuće sjednice, održane 23. lipnja 2021. godine.
Vijeće mjesnog odbora „Andrija Medulić“ ima predsjednika, potpredsjednicu i 3 člana, koji održavaju sjednice i rješavaju tekuće probleme.
Vijeće mjesnog odbora „Andrija Medulić“ kroz svoj je rad prvenstveno pokušalo detektirati probleme građana na svom području sukladno svojoj zakonskoj ulozi.
Članovi Vijeća, obilazeći teren te direktnim kontaktima sa stanovnicima osluškivali su potrebe građana i kroz svoj rad ukazali na probleme s kojima se oni susreću.
Vijeće mjesnog odbora „Andrija Medulić“ tokom 2021. uspješno je surađivalo sa VGČ Donji grad na Planu malih komunalnih akcija, kroz predložene akcije u Prijedlogu prioriteta za 2021/22. godinu.
SADRŽAJ I RAD VIJEĆA
U 2021. godini postojeći saziv Vijeća mjesnog odbora održao je 8 sjednica.
Prosječno trajanje sjednica Vijeća bilo je 90 minuta.
Na sjednicama Vijeća ukupno je bilo raspravljeno 30 točaka dnevnog reda.
Neki od akata i mišljenja koje je  donijelo viječe su:
Prijedlog odluke o izmjenama i dopunama Odluke o davanju u zakup i na drugo korištenje površina javne namjene 
Zaključak o izmjeni Financijskog plana za MO „Andrija Medulić“
Prijedlozi prioriteta za Plan komunalnih aktivnosti za 2022.
Prijedlog Odluke o izmjenama i dopunama Odluke o davanju u zakup i na drugo
korištenje površina javne namjene
Prijedlog programa građenja komunalne infrastrukture na području Grada Zagreba
u 2022.
Program održavanja javno prometnih površina, građevina i uređaja javne namjene, rasvjete te izvanrednog održavanja nerazvrstanih cesta na području Grada Zagreba,
Prijedlog Programa asfaltiranja nerazvrstanih cesta I reda na području Grada Zagreba u 2022.
Prijedlog Odluke o izradi izmjena i dopuna Urbanističkog plana uređenja Savska Opatovina
Prijedlog Odluke o izradi Urbanističkog plana uređenja Groblja Donji Dragonožec,
Konačni prijedlog Odluke o donošenju Urbanističkog plana uređenja Groblje Granešina,
Odluka o izradi izmjena i dopuna Detaljnog plana uređenja Ilica-Preobraženska- Preradovićeva-Varšavska-Gundulićeva
Prijedlog zaključka o podizanju spomenika slovenskom pjesniku dr.Francu Prešernu
Zaključak o smanjenju naknada vijećnicima MO Medulić, ostali doneseni akti Vijeća su: zaključci vezani uz tekuću problematiku kao što su korištenje neraspoređenih sredstava i korištenje prostora za korisnike kojima je odobreno korištenje prostora. Korištenje prostora, dežurstva,
PREDSJEDNIK VIJEĆA
Predsjednik je redovito sazivao sjednice Vijeća, predlagao dnevni red i predsjedavao na sjednicama, te prisustvovao sastancima koordinacije za rad Vijeća mjesnih odbora.
POTPREDSJEDNIK VIJEĆA
Potpredsjednica novog saziva Vijeća odazivala se na sjednice te pomagala Predsjedniku Vijeća.
ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se redovito odazivali.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, sudjelovali u raspravama, davali su razne inicijative, prijedloge i postavljali pitanja radi poboljšanja života građana na svom području.
ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području, te je redovito davalo na postupanje Vijeću gradske četvrti sve komunalne probleme, a koje samo direktnim kontaktom nije uspjelo riješiti.
Također, putem dežurstava (u uredu i putem elektronske pošte) zaprimljene su molbe i pritužbe građana.
Vijeće je na vrijeme dostavljalo mišljenja i zaključke na prijedloge drugih gradskih službi.


AD.2. Program rada VMO “ Andrija Medulić“ za 2022.

Vijeće MO “Andrija Medulić” jednoglasno je donijelo Program rada VMO “Andrija Medulić” za 2022. godinu.

PROGRAM RADA
VIJEĆA MJESNOG ODBORA ANDRIJA MEDULIĆ
za 2022. godinu

I. UVOD
1. Program rada Vijeća Mjesnog odbora Andrija Medulić temelji se na obavljanju poslova i zadataka utvrđenih propisima, što prvenstveno uključuje one poslove koje Vijeće obavlja samostalno te one, koje mu povjeri Vijeće Gradske četvrti Donji grad, a koji su od značenja za mjesni odbor.
2. Cilj Programa je pravodobna i potpuna informiranost o problemima, kao pretpostavka kvalitetnog odlučivanja, kako u Vijeću Mjesnog odbora, tako i u Vijeću Gradske četvrti, a sve u cilju maksimalne učinkovitosti i ekonomičnosti u postupanju.
Nužne pretpostavke:
1. Stalna i otvorena razmjena svih korisnih informacija između Vijeća Gradske četvrti Donji grad, Vijeća Mjesnog odbora Andrija Medulić i Gradskog ureda za mjesnu samoupravu.

2. Brza i otvorena komunikacija Vijeća Mjesnog odbora i Gradskog ureda s građanima na jednoj strani te Vijeća Gradske četvrti na drugoj strani.
3. Pridržavanje propisane i dogovorene procedure, kao preduvjeta suradnje i uzajamne odgovornosti.
Ključno mjesto zajedničkog rada Vijeća Gradske četvrti Donji grad i Vijeća Mjesnog odbora
Andrija Medulić te Gradskog ureda za mjesnu samoupravu je sjedište Gradske četvrti. Tu se trebaju slijevati sve informacije ključne za život u Gradskoj četvrti, kako one s terena, odnosno one iz Mjesnog odbora, tako i one iz gradskih tijela, Zagrebačkog holdinga i niza drugih institucija. Upravo to će omogućiti Vijeću Mjesnog odbora i Vijeću Gradske četvrti kvalitetno zastupanje interesa građana cijele Četvrti. A upravo to je osnovni cilj legalno izabranih članova predstavničkih tijela i obveza prema onima koji su za to tijelo dali svoj glas.
II. GLAVNI CILJEVI
Vijeće Mjesnog odbora Andrija Medulić u 2022. godini ima pred sobom određene ciljeve, koje želi realizirati, sukladno realnim mogućnostima.
Glavni ciljevi Vijeća su:
1. Predlaganje koncepta razvoja svog područja u okviru razvojnog plana Grada Zagreba i Gradske četvrti Donji grad.
2. Predlaganje kvalitetnih rješenja od interesa za svoje područje u postupcima izrade i donošenja prostornih i drugih planskih dokumenata i njihovih ostvarenja.
3. Predlaganje rješavanja prometne problematike na području Mjesnog odbora s ciljem uvođenja reda u prometu radi povećanja sigurnosti svojih građana.
4. Praćenje stanja u komunalnoj infrastrukturi na svojem području te predlaganje programa razvoja, sve s ciljem podizanja komunalnog standarda kao jednog od primarnih ciljeva Mjesnog odbora.
5. Predlaganje mjera za bolje zadovoljavanje potreba stanovnika na području predškolskog i školskog odgoja i obrazovanja, javnog zdravstva, socijalne skrbi, kulture, tehničke kulture i sporta od značenja za Mjesni odbor.
6. Razmatranje stanja sigurnosti i zaštite osoba, imovine i dobara na svom području.
7. Kvalitetno i konstantno vođenje brige o korisnicima prostora u objektima za koje je Vijeće zaduženo u suradnji sa istima i Vijećem Gradske četvrti te Gradskim uredom za mjesnu samoupravu.
8. Predlaganje mjera za učinkovitiji rad gradskih tijela te Vijeća Gradske četvrti.
9. Održavanje redovitih koordinacija s predsjednikom Vijeća Gradske četvrti te intenzivno raditi na realizaciji dogovorenih akcija na istima.
10. Savjesno i u skladu sa zakonskim rokovima obavljati poslove, koje Vijeću povjeri Vijeće Gradske četvrti.
11. Omogućiti svim građanima pravodobnu i potpunu informiranost o pitanjima od interesa za područje Mjesnog odbora, kako bi građani bili što zadovoljniji, a članovi Vijeća bi mogli svoj izbor opravdati istinski postignutim rezultatima.
III. ZADACI I ROKOVI
Program rada Vijeća Mjesnog odbora Andrija Medulić za 2022. Godinu donosi se u otežanim vremenima, pa će se i zadaci morati uskladiti s realnim mogućnostima Grada Zagreba u cjelini.
Slijedom navedenog proizlaze konkretni zadaci i rokovi njihova izvršenja, a to su:
1. Prioritetni zadatak ovog Vijeća je što uspješnije rješavanje neizgrađene komunalne infrastrukture na svojem području. U tom smislu Vijeće je donijelo Prijedlog akcija za Plan komunalnih aktivnosti za 2022., i Plan malih komunalnih akcija Mjesnog odbora Andrija Medulić za 2022., u suradnji s Vijećem Gradske četvrti i Gradskim uredom za mjesnu samoupravu. Zadatak je podići, što je moguće više komunalni standard na svojem području.
2. Redovito primanje građana u sjedištu Mjesnog odbora, s ciljem što bolje suradnje s građanima. U tom smislu nužno je voditi brigu oko toga da se svi zahtjevi građana što prije kanaliziraju u sjedište Gradske četvrti, kako bi se njihova moguća realizacija pokrenula što prije.
ROK: kontinuirano
3. Redovito održavanje koordinacija s predsjednikom Vijeća Gradske četvrti radi dogovora oko rješavanja određenih problema, odnosno na njima predlagati mjere za poboljšanje stanja na svom području i iste na temelju dogovora pokušati što je moguće prije i riješiti.
ROK: kontinuirano
4. Intenzivno raditi na stalnoj razmjeni informacija s Vijećem Gradske četvrti i Gradskim uredom za mjesnu samoupravu (osobno, telefonski, elektronskom poštom i sl.).
ROK: kontinuirano
5. Redovito održavati sjednice Vijeća Mjesnog odbora Andrija Medulić u dogovoru s predsjednikom Vijeća Gradske četvrti i Gradskim uredom za Mjesnu samoupravu te na njima donositi realne zaključke.
Glavni način iskazivanja zahtjeva, prijedloga i upita članova Vijeća Mjesnog odbora je
Zapisnik sjednice Vijeća Mjesnog odbora, koji će se u sjedištu Gradske četvrti analizirati i po njemu će se postupati.
ROK: kontinuirano
6. Intenzivno pratiti stanje u prometu te predlagati Vijeću Gradske četvrti Donji grad mjere za njegovo poboljšanje.
ROK: kontinuirano
7. Intenzivno raditi na očuvanju i uređenju dječjih i sportskih igrališta te javnih zelenih površina. Predlagati Vijeću Gradske četvrti njihovo uređenje ili izgradnju.
ROK: kontinuirano
8. Intenzivno pratiti rješavanje komunalne i druge infrastrukture, popisivati sukladno tome nove potrebe i o svemu redovito izvještavati Vijeće Gradske četvrti.
ROK: kontinuirano
9. Intenzivno pratiti korištenje prostora u objektima za koje skrbi Vijeće Mjesnog odbora od strane korisnika te se prema potrebi uključiti, u vidu suradnje u djelatnosti istih, kako bi se pravovremeno i na vjerodostojan način o svemu moglo informirati Vijeće Gradske četvrti, osobito prije donošenja zaključka od strane tog Vijeća o daljnjem ili novom zaprimanju zahtjeva za korištenjem istog.
ROK: kontinuirano i prema potrebi
10. Nastojati u rad Vijeća uključiti što veći broj građana te različitih udruga sa svojeg područja i zajedničkim snagama pokušavati riješiti što je moguće više problema.
ROK: kontinuirano
11. Pravovremeno Vijeću Gradske četvrti dostavljati sve potrebne informacije kao i akte vezane uz njih, radi bržeg postupanja po istima.
ROK: kontinuirano

AD.3. Ostali nespomenuti rashodi poslovanja – donošenje zaključka

Vijeće je jednoglasno donijelo slijedeći 

ZAKLJUČAK
[bookmark: _gjdgxs]
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


I. Vijeće Mjesnog odbora „Andrija Medulić“ iz Razdjela Proračuna Grada Zagreba 00502 na poziciji 248-3299 za 2022. ima 4.200,00 kn.

II. Vijeće Mjesnog odbora „Andrija Medulić“ predlaže utrošak sredstava iz točke 1. ovog zaključka na sljedeći način:

1. Za potrebe promocije rada Mjesnog odbora	 2.000 kn
2. Materijal neophodan za rad Vijeća
3.  (uredski materijal i sanitarne potrepštine)                          1.600 kn            
4.   Za potrebe promocije rada Gradske četvrti Donji grad	     600 kn

Ukupno:                                                                      4.200,00 kn


III. Ovaj će zaključak biti dostavljen Vijeću Gradske četvrti Donji grad

AD. 4  Prijedlog zaključka o asfalterskom programu za 2022. – donošenje zaključka
Vijeće je jednoglasno donijelo slijedeći 

ZAKLJUČAK

o  asfalterskom programu Malih komunalnih akcija Vijeća mjesnog odbora
“Andrija Medulić”

I. Vijeće Mjesnog odbora “Andrija Medulić” preusmjerilo je sredstva za asfalterski program za potrebe Vijeća Gradske četvrti Donji grad, dok sredstva za ostale potrebe redovitog poslovanja ostaju u sredstvima mjesnog odbora.

II. Ovaj će zaključak biti dostavljen Vijeću gradske četvrti na daljnje postupanje.


AD. 5. Prijedlog odluke o izradi izmjena i dopuna Detaljnog plana uređenja Ilica-Preobraženska-Preradovićev trg- Varšavska-Gundulićeva

I. Vijeće Mjesnog odbora “Andrija Medulić” jednoglasno je prihvatilo Prijedlog odluke o izradi izmjena i dopuna Detaljnog plana uređenja Ilica-Preobraženska-Preradovićev trg- Varšavska-Gundulićeva

II. Ovaj će zaključak biti dostavljen Vijeću gradske četvrti na daljnje postupanje.


AD.6. Prijedlog zaključka o potrebi postavljanja stupića ispred Medulićeve 18 a

Vijeće je jednoglasno donijelo slijedeći 

ZAKLJUČAK

o potrebi postavljanja stupića za sprečavanje parkiranja na kolnom ulazu ispred Medulićeve 18a

1. Vijeće Mjesnog odbora “Andrija Medulić” raspravljalo je o usmenim prigovorima građana na parkiranje vozila na kolnom ulazu u Medulićevoj ulici, ispred kućnog broja 18a,  gdje je ucrtana zabrana parkiranja i zaustavljanja. Time je onemogućen nesmetani ulazak stanaka autom u dvorište koje je predviđeno za parkiranje stanara.

2. Vijeće Mjesnog odbora “Andrija Medulić” zaključilo je da postoji potreba za postavljanjem stupića na kolniku, s jedne i druge strane ulaza, kako je i ucrtana zabrana parkiranja.

II. 	Ovaj će zaključak biti dostavljen Vijeću gradske četvrti Donji Grad i Gradskom 
            uredu za obnovu, izgradnju, prostorno uređenje, graditeljstvo, komunalne  
            poslove i promet na daljnje postupanje. 


AD. 7. Zahtjev stranke SDP Donji grad za povremeno korištenje prostora mjesne samouprave

Rasprava održana, članovi Vijeća donijeli su sljedeći 


ZAKLJUČAK


I. Odobrava se stranci SDP Hrvatske / Donji grad povremeno korištenje dvorane u objektu mjesne samouprave, Zagreb Medulićeva 30, u terminu ponedjeljak (svaki tjedan) od 19 do 21. sat, počevši od 07. travnja 2022. godine.
II. Prostor iz točke I. ovog zaključka koristit će SDP Donji grad bez naknade.
III. SDP Donji grad se obavezuje postupati sa prostorom s pažnjom dobrog gospodara
IV. O korištenju prostora iz točke I. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

AD.8. Pitanja i prijedlozi.

1.Vijeće Mjesnog odbora “Andrija Medulić” raspravljalo je o učestalim pritužbama stanovnika Dalmatinske ulice na rad Karaoke kluba “Pračka” u Dalmatinskoj 1,. gdje se na cesti okupljaju posjetitelji do ranih jutarnjih sati, pijani i glasni. Vijeće će istražiti mogućnosti rješavanja ovog problema.

Sjednica je završena u 17,00 sati.


KLASA: 024-08/22-003/599
URBROJ: 251-13-11-1-22-2

Zapisnik pisala: 					PREDSJEDNIK VIJEĆA MO  

Neda Janovski				                             “ ANDRIJA MEDULIĆ”									

